               AN COIMISIÚN EORPACH
            An Bhruiséil,13.1.2022
            COM(2022) 8 final
            2022/0002(NLE)

            Togra le haghaidh
            RIALACHÁN CUR CHUN FEIDHME ÓN gCOMHAIRLE
            lena leasaítear Rialachán Cur Chun Feidhme (AE) Uimh. 282/2011 a mhéid a bhaineann leis an deimhniú díolúine ó CBL agus/nó ó dhleacht mháil a thabhairt cothrom le dáta

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Ó bhí 1977 ann, tá foráil déanta le Treoir CBL
                  1
                maidir le díolúine i gcás soláthairtí chuig fórsaí armtha aon Stáit is páirtí i gConradh an Atlantaigh Thuaidh atá rannpháirteach i gcomhiarracht chosanta lasmuigh dá Stát féin. Bunaíodh an díolúine sin chun aghaidh a thabhairt ar chásanna ina bhfuil an sreabhadh ciorclach ioncaim agus caiteachais briste, de bhrí gur ioncam don Stát ina bhfuil na fórsaí armtha lonnaithe a bheadh i CBL ar na soláthairtí sin de ghnáth, seachas ioncam dá Stát féin. Tá sí ar na díolúintí atá le fáil in Airteagal 151 de Threoir CBL.

               Leis an Treoir maidir le Mál
                  2
                rinneadh foráil ó bhí 1993 ann maidir le díolúine chomhchosúil ó dhleacht mháil
                  3
                le haghaidh gluaiseachtaí earraí máil chuig fórsaí armtha aon bhall d’Eagraíocht Chonradh an Atlantaigh Thuaidh (ECAT).

               I mí na Nollag 2019
                  4
               , ghlac an Chomhairle leasuithe ar na Treoracha maidir le CBL agus Mál, lenar tugadh isteach díolúintí maidir le hiarrachtaí cosanta a dhéanann fórsaí armtha Ballstáit i mBallstát eile chun gníomhaíocht Aontais a chur chun feidhme faoin gcomhbheartas slándála agus cosanta (CBSC), a bunaíodh in 2000 faoin ainm an beartas Eorpach slándála agus cosanta (BESC). Is é an 1 Iúil 2022 an dáta a thabharfaidh na Ballstáit na bearta nua i bhfeidhm.

               I mí Iúil 2021
                  5
               , ghlac an Chomhairle leasuithe ar Threoir CBL, lenar tugadh isteach díolúintí breise maidir le bearta a rinneadh ar leibhéal an Aontais mar fhreagairt ar phaindéim COVID‑19. Tá na Ballstáit réidh chun na díolúintí nua sin a chur i bhfeidhm go cúlghabhálach ón 1 Eanáir 2021.

               Ní mór, dá bhrí sin, leasú dá réir a dhéanamh ar na bearta a ndéantar foráil maidir leo sa Rialachán Cur Chun Feidhme maidir le CBL
                  6
                lena gcuirtear chun feidhme na díolúintí a leagtar síos in Airteagal 151 de Threoir CBL.

               •Comhsheasmhacht le forálacha beartais atá ann cheana sa réimse beartais

               Tá dlúthcheangal idir an togra agus na leasuithe ar na Treoracha maidir le CBL agus Mál a glacadh i mí na Nollag 2019, lena gcomhlánaítear Plean Gníomhaíochta CBL 2016
                  7
                agus lena leagtar amach bealaí chun an córas CBL a nuachóiriú chun go mbeadh sé níos simplí, níos seasmhaí i gcoinne calaoise agus níos fabhraí do ghnólachtaí. Tá dlúthcheangal aige freisin leis na leasuithe ar Threoir CBL a glacadh i mí Iúil 2021, lenar tugadh isteach díolúintí maidir le bearta Aontais mar fhreagairt ar phaindéim COVID‑19 lena dtugtar aghaidh ar éifeachtaí na géarchéime sláinte atá ann faoi láthair.

               Is é is cuspóir don togra foráil a dhéanamh maidir leis na bearta is gá chun na díolúintí nua de bhun Airteagal 151(1)(ab), (ba) agus (bb) de Threoir CBL chomh maith le hAirteagal 12(1)(ba) den Treoir maidir le Mál a chur chun feidhme.

               •Comhsheasmhacht le beartais eile de chuid an Aontais

               Tá an togra comhsheasmhach leis an straitéis dhomhanda maidir le beartas eachtrach agus slándála an Aontais Eorpaigh (EUGS)
                  8
                agus leis an bplean cur chun feidhme maidir le slándáil agus cosaint
                  9
               , lena leagtar amach tograí chun EUGS a chur chun feidhme i réimse na slándála agus na cosanta.

                  Cuireann sé chun feidhme gealltanas an Choimisiúin sa phlean gníomhaíochta maidir leis an tsoghluaisteacht mhíleata
                     10
                   measúnú a dhéanamh ar cé chomh hindéanta is a bheadh sé láimhseáil CBL maidir le hiarrachtaí cosanta a ailíniú i gcreat an Aontais agus faoi chuimsiú ECAT.

                  Tá an togra comhsheasmhach freisin leis an bplean gníomhaíochta Eorpach um chosaint
                     11
                  , lena n‑áirítear seoladh Ciste Eorpaigh Cosanta
                     12
                  , agus sásra Athena
                     13
                  , ar sásra é lena láimhseáiltear (de bhun Airteagal 41(2) CAE) costais choiteanna mhisin agus oibríochtaí míleata an Aontais Eorpaigh faoi chuimsiú CBSC.

                  Tá an togra i gcomhréir, freisin, le tionscnaimh Aontais a tionscnaíodh mar fhreagairt ar phaindéim COVID‑19 agus tacaíonn sé go háirithe le bearta práinneacha a rinneadh faoin Ionstraim Tacaíochta Éigeandála (ESI
                     14
                  ) chun aghaidh a thabhairt ar éifeachtaí na géarchéime sláinte atá ann faoi láthair.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Tá an togra bunaithe ar Airteagal 397 de Threoir CBL. Foráiltear leis an airteagal seo go nglacfaidh an Chomhairle, ag gníomhú di d’aon toil ar thogra ón gCoimisiún, na bearta is gá chun Treoir CBL a chur chun feidhme.

               •Coimhdeacht (i gcás inniúlacht neamheisiach)

                  Chun comhlánú a dhéanamh ar an ailíniú i láimhseáil CBL agus dleachta máil maidir le hiarrachtaí cosanta san Aontas Eorpach agus faoi chreataí ECAT a bunaíodh leis na leasuithe a rinneadh ar na Treoracha maidir le CBL agus Mál, agus chun cur i bhfeidhm praiticiúil na ndíolúintí a tugadh isteach i dTreoir CBL a chumasú chun tacú le bearta Aontais mar fhreagairt ar phaindéim COVID‑19, tá gá le coigeartú comhfhreagrach ar an Rialachán Cur Chun Feidhme maidir le CBL. Ní fhéadfadh na Ballstáit aghaidh a thabhairt air agus iad ag gníomhú ina n‑aonar. Chun an coigeartú a dhéanamh tá gá le togra ón gCoimisiún chun an Rialachán Cur Chun Feidhme maidir le CBL a leasú.

               •Comhréireacht

                  Tá an togra comhsheasmhach le prionsabal na comhréireachta, mar ní théann sé thar a bhfuil riachtanach chun cuspóirí na gConarthaí a bhaint amach, ar cuspóirí iad a bhaineann le feidhmiú réidh an Mhargaidh Aonair agus le comhbheartas cosanta a chumadh go comhleanúnach faoi CBSC. Baineann an togra seo le gnéithe praiticiúla a eascraíonn as ailíniú raon feidhme díolúintí le haghaidh iarrachtaí cosanta Aontais agus ECAT chomh maith le tabhairt isteach díolúintí nua a bhaineann le bearta Aontais a rinneadh mar fhreagairt ar phaindéim COVID‑19, mar a ghlac an Chomhairle cheana, nach mbeidh ach mionéifeacht acu ar an mbonn cánach.

               •An rogha ionstraime

                  Beartaítear Rialachán Cur Chun Feidhme d’fhonn leasú a dhéanamh ar an Rialachán Cur Chun Feidhme maidir le CBL.

               3.TORTHAÍ MEASTÓIREACHTAÍ EX POST AGUS COMHAIRLIÚCHÁN LE GEALLSEALBHÓIRÍ

               •Comhairliúcháin le páirtithe leasmhara

                  Chuathas i gcomhairle leis na Ballstáit sa ghrúpa maidir le todhchaí CBL
                     15
                   agus dheimhnigh siad ar an iomlán an gá atá le gníomhú ar leibhéal an Aontais trí dhíolúine ó CBL a thabhairt isteach i gcás soláthairtí a bhaineann le hiarracht chosanta i gcreat an Aontais atá comhchosúil leis an díolúine i gcás soláthairtí a bhaineann le hiarracht chosanta ECAT faoi Airteagal 151(1)(c) agus (d) de Threoir CBL.

                  A mhéid a bhaineann leis na bearta ar freagairt iad ar phaindéim COVID‑19, ní dhearnadh aon chomhairliúchán leis na páirtithe leasmhara mar gheall ar a phráinní atá an tionscnamh seo.

                  Ní chuireann an togra atá ann faoi láthair chun feidhme ach na socruithe praiticiúla is gá le haghaidh chur i bhfeidhm réidh na ndíolúintí nua CBL sin sa chleachtas.

               •Bailiú agus úsáid saineolais

                  Sular mhol an Coimisiún an díolúine ó CBL a thabhairt isteach i gcás soláthairtí a bhaineann le hiarracht chosanta i gcreat an Aontais, bhailigh sé saineolas trí chomhairliúchán le hionadaithe ón tSeirbhís Eorpach Gníomhaíochta Seachtraí (SEGS)
                     16
                  , ón nGníomhaireacht Eorpach um Chosaint (GEC)
                     17
                   agus le saineolaithe cosanta a thacaíonn le baill an ghrúpa maidir le todhchaí CBL. Maidir leis an díolúine a moladh mar fhreagairt ar phaindéim COVID‑19, bhraith an Coimisiún ar fhaisnéis a bhí ar fáil go poiblí maidir leis an staid eipidéimeolaíoch chomh maith le fianaise eolaíoch ábhartha a bhí ar fáil maidir le paindéim COVID‑19 atá ann faoi láthair. I dtaca leis an togra seo, lena gcuirtear chun feidhme na díolúintí sin, ní raibh aon ghá le saineolas breise.

               •Oiriúnacht rialála agus simpliú

               Níl aon bhaint ag an togra seo leis an gClár um Oiriúnacht agus Feidhmíocht Rialála (REFIT) agus níl aon tionchar ar leith aige ar mhicrifhiontair ná ar fhiontair bheaga agus mheánmhéide.

               •Cearta bunúsacha

                  Níl aon iarmhairtí ag an togra seo maidir le cearta bunúsacha a chosaint.

               4.IMPLEACHTAÍ BUISÉADACHA

               Ní dhéantar leasú leis an togra seo ach ar an deimhniú díolúine is gá chun na díolúintí CBL a chur i bhfeidhm sa chleachtas, ach ní dhéantar leasú ar raon feidhme na ndíolúintí féin. Dá bhrí sin, níl aon impleacht ann ar bhuiséad an Aontais.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Déanfaidh an Coimisiún faireachán ar chur chun feidhme na mbeart atá beartaithe mar chuid dá fhreagrachtaí chun cur i bhfeidhm ceart reachtaíocht CBL agus máil an Aontais Eorpaigh a áirithiú.

               •Míniúchán mionsonraithe ar fhorálacha sonracha an togra

                  Le hAirteagail 1 agus 2 den togra, cuirtear leagan nua in ionad an deimhnithe díolúine ó CBL agus/nó ó dhleacht mháil a ndéantar foráil maidir leis in Iarscríbhinn II a ghabhann leis an Rialachán Cur Chun Feidhme maidir le CBL, ar leagan é lena gcumhdaítear freisin earraí agus seirbhísí atá beartaithe i gcomhair úsáid oifigiúil fórsaí armtha Ballstáit atá rannpháirteach i ngníomhaíocht Aontais i mBallstát eile faoi CBSC, chomh maith le hearraí agus seirbhísí a fuair an Coimisiún Eorpach nó aon ghníomhaireacht nó comhlacht Eorpach atá ag forghníomhú a gcúraimí le húsáid mar fhreagairt ar phaindéim COVID‑19. Tá dhá leagan den deimhniú díolúine ó CBL agus/nó ó dhleacht mháil i gceangal leis an togra mar gheall ar amlíne theacht i bhfeidhm na leasuithe ar Threoir CBL. An deimhniú a ndéantar foráil maidir leis in Iarscríbhinn I a ghabhann leis an togra, deimhniú ina bhfuil bosca a bhaineann le comhlachtaí incháilithe a bheith ag forghníomhú cúraimí mar fhreagairt ar phaindéim COVID‑19, tiocfaidh sé i bhfeidhm láithreach. Amhail ón 1 Iúil 2022, cuirfear an leagan a leagtar amach in Iarscríbhinn II a ghabhann leis an togra ina ionad, leagan a chuirfidh bosca leis lena gcumhdaítear gníomhaíochtaí faoi CBSC.

                  D’ainneoin tharraingt siar na Ríochta Aontaithe as an Aontas, beidh an bosca a leagtar amach in Iarscríbhinn II a thagraíonn d’fhórsaí armtha na Ríochta Aontaithe atá lonnaithe ar oileán na Cipire ann go fóill. I gcomhréir leis an gComhaontú um Tharraingt Siar
                     18
                   agus leis an bPrótacal maidir le Limistéir Bhunáite Fhlaitheasacha sa Chipir
                     19
                   go háirithe, beidh feidhm ag forálacha dhlí an Aontais maidir le cánacha láimhdeachais, dleachtanna máil agus foirmeacha eile cánachais indírigh arna nglacadh de bhun Airteagal 113 CFAE, maidir leis na Limistéir Bhunáite Fhlaitheasacha
                     20
                   agus sna Limistéir sin, agus eiseoidh an Ríocht Aontaithe deimhnithe díolúine ar fhormheas a fháil ó Phoblacht na Cipire
                     21
                  .

               2022/0002 (NLE)

               Togra le haghaidh

               RIALACHÁN CUR CHUN FEIDHME ÓN gCOMHAIRLE

               lena leasaítear Rialachán Cur Chun Feidhme (AE) Uimh. 282/2011 a mhéid a bhaineann leis an deimhniú díolúine ó CBL agus/nó ó dhleacht mháil a thabhairt cothrom le dáta

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha
                  22
               , agus go háirithe Airteagal 397 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Leasaíodh Treoir 2006/112/CE agus Treoir 2008/118/CE ón gComhairle
                  23
                le Treoir (AE) 2019/2235 ón gComhairle
                  24
               , lenar tugadh isteach díolúintí ó CBL agus ó dhleacht mháil le haghaidh iarrachtaí cosanta a rinneadh laistigh de chreat an Aontais. Bhí na díolúintí sin le cur i bhfeidhm ag na Ballstáit ón 1 Iúil 2022.

               (2)Leasaíodh Treoir 2006/112/CE a thuilleadh le Treoir (AE) 2021/1159 ón gComhairle
                  25
               , lenar tugadh isteach díolúintí nua ó CBL maidir le bearta a rinneadh ar leibhéal an Aontais mar fhreagairt ar phaindéim COVID‑19. Bhí na díolúintí sin le cur i bhfeidhm ag na Ballstáit le héifeacht chúlghabhálach ón 1 Eanáir 2021.

               (3)Cuirtear deimhniú ar fáil le hIarscríbhinn II a ghabhann le Rialachán Cur Chun Feidhme (AE) Uimh. 282/2011 ón gComhairle
                  26
               , lena ndeimhnítear go gcáilíonn idirbheart áirithe le haghaidh díolúine ó CBL agus/nó ó dhleacht mháil faoi Airteagal 151 de Threoir 2006/112/CE. Ní mór an deimhniú sin a choigeartú chun cur ar a gcumas do na Ballstáit an díolúine nua ó CBL le haghaidh iarrachtaí cosanta agus na díolúintí CBL maidir le bearta a rinneadh ar leibhéal an Aontais mar fhreagairt ar phaindéim COVID-19 a chur i bhfeidhm ar bhealach aonfhoirmeach.

               (4)Maidir leis na díolúintí nua ó CBL a bhaineann le bearta a rinneadh ar leibhéal an Aontais mar fhreagairt ar phaindéim COVID‑19 faoi Threoir 2006/112/CE, ba cheart an deimhniú a leasú chun an Coimisiún nó aon ghníomhaireacht nó comhlacht Eorpach atá ag forghníomhú a gcúraimí mar fhreagairt ar phaindéim COVID‑19 a chuimsiú mar chomhlacht incháilithe. Chun na críche sin, ba cheart Iarscríbhinn II a ghabhann le Rialachán Cur Chun Feidhme (AE) Uimh. 282/2011 a leasú le héifeacht ón 1 Eanáir 2021.

               (5)Maidir leis an díolúine nua ó CBL le haghaidh iarrachtaí cosanta a rinneadh laistigh de chreat an Aontais, ba cheart an deimhniú a leasú chun an Coimisiún nó aon ghníomhaireacht nó comhlacht Eorpach atá ag forghníomhú a gcúraimí mar fhreagairt ar phaindéim COVID‑19, chomh maith le fórsaí armtha Ballstáit atá rannpháirteach i ngníomhaíocht de chuid an Aontais faoin gcomhbheartas slándála agus cosanta, a chuimsiú mar chomhlacht incháilithe. Chun na críche sin, ba cheart Iarscríbhinn II a ghabhann le Rialachán Cur Chun Feidhme (AE) Uimh. 282/2011 a leasú le héifeacht ón 1 Iúil 2022.

               (6)Dá bhrí sin, ba cheart Rialachán Cur Chun Feidhme (AE) Uimh. 282/2011 a leasú dá réir,

               TAR ÉIS AN RIALACHÁN SEO A GHLACADH:

               Airteagal 1

               Cuirtear an téacs in Iarscríbhinn I a ghabhann leis an Rialachán seo in ionad Iarscríbhinn II a ghabhann le Rialachán Cur Chun Feidhme (AE) Uimh. 282/2011.

               Airteagal 2

               Cuirtear an téacs in Iarscríbhinn II a ghabhann leis an Rialachán seo in ionad Iarscríbhinn II a ghabhann le Rialachán Cur Chun Feidhme (AE) Uimh. 282/2011.

               Airteagal 3

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm ag Airteagal 1 ón 1 Eanáir 2021.

               Beidh feidhm ag Airteagal 2 ón 1 Iúil 2022.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha (
                  IO L 347, 11.12.2006, lch. 1
                  ).

                     (2)

                        Treoir 2008/118/CE ón gComhairle an 16 Nollaig 2008 maidir leis na socruithe ginearálta maidir le dleacht mháil agus lena n‑aisghairtear Treoir 92/12/CEE (
                  IO L 9, 14.1.2009, lch. 12
                  ).

                     (3)

                        Cuirtear dleachtanna máil, a rialaítear i gcomhréir le dlí an Aontais, i bhfeidhm ar dheochanna alcólacha, ar tháirgí tobac monaraithe agus ar tháirgí fuinnimh (breoslaí mótair agus breoslaí téimh, amhail peitreal agus gásailín, leictreachas, gás nádúrtha, gual agus cóc). Déantar struchtúr na gcánacha agus na n‑íosrátaí a chomhchuibhiú ar leibhéal an Aontais.

                     (4)

                        Treoir (AE) 2019/2235 ón gComhairle an 16 Nollaig 2019 lena leasaítear Treoir 2006/112/CE maidir leis an gcomhchóras cánach breisluacha agus Treoir 2008/118/CE maidir leis na socruithe ginearálta maidir le dleacht mháil a mhéid a bhaineann le hiarrachtaí cosanta laistigh de chreat an Aontais (
                  IO L 336, 30.12.2019, lch. 1
                  0
                  )

                     (5)

                        Treoir (AE) 2021/1159 ón gComhairle an 13 Iúil 2021 lena leasaítear Treoir 2006/112/CE a mhéid a bhaineann le díolúintí ar allmhairithe agus ar sholáthairtí áirithe, mar fhreagairt ar phaindéim COVID‑19 (
                  IO L 250, 15.7.2021, lch. 1
                  )

                     (6)

                        Rialachán Cur Chun Feidhme (AE) Uimh. 282/2011 ón gComhairle an 15 Márta 2011 lena leagtar síos bearta cur chun feidhme do Threoir 2006/112/CE maidir leis an gcomhchóras cánach breisluacha (athmhúnlú) (
                  IO L 77, 23.3.2011, lch. 1
                  ).

                     (7)

                        Towards a single EU VAT area — time to decide, [I dtreo limistéar CBL aonair san Aontas Eorpach – an t‑am le cinneadh a dhéanamh] Teachtaireacht ón gCoimisiún chuig Parlaimint na hEorpa, chuig an gComhairle agus chuig an gCoiste Eacnamaíoch agus Sóisialta maidir le plean gníomhaíochta CBL (
                  COM(2016) 148 final
                  )
                  .

                     (8)

                  Shared vision, common action:
                   a stronger Europe – a global strategy for the European Union’s foreign and security policy
                  .

                     (9)

                  https://eeas.europa.eu/sites/eeas/files/eugs_implementation_plan_st14392.en16_0.pdf

                     (10)

                        An plean gníomhaíochta maidir leis an tsoghluaisteacht mhíleata, Teachtaireacht Chomhpháirteach chuig Parlaimint na hEorpa agus chuig an gComhairle (
                  JOIN(2018) 5 final
                  ).

                     (11)

                        Plean gníomhaíochta Eorpach um chosaint, Teachtaireacht ón gCoimisiún chuig Parlaimint na hEorpa, chuig an gComhairle, chuig an gCoiste Eacnamaíoch agus Sóisialta agus chuig Coiste na Réigiún (
                  COM(2016) 950 final
                  ).

                     (12)

                        Rialachán (AE) 2021/697 ó Pharlaimint na hEorpa agus ón gComhairle an 29 Aibreán 2021 lena mbunaítear an Ciste Eorpach Cosanta agus lena n‑aisghairtear Rialachán (AE) 2018/1092 (
                  IO L 170, 12.5.2021, lch. 149
                  ). Soláthrófar EUR 2.6 billiún ón gCiste chun maoiniú díreach a dhéanamh ar thionscadail iomaíocha chomhoibríocha taighde , go háirithe trí dheontais, agus soláthrófar EUR 5.3 billiún chun infheistíocht na mBallstát a chomhlánú trí chómhaoiniú a dhéanamh ar chostais forbartha comhoibríoch amhail forbairt fréamhshamhlacha, agus na ceanglais deimhnithe agus tástála a leanfadh as sin.

                     (13)

                  Cinneadh (CBES) 2015/528 ón gComhairle
                   lena mbunaítear sásra chun maoiniú na gcostas coiteann a riar a bhaineann le hoibríochtaí de chuid an Aontais Eorpaigh a bhfuil impleachtaí míleata nó cosanta acu (Athena) agus lena n‑aisghairtear Cinneadh 2011/871/CBES (
                  IO L 84, 28.3.2015, lch. 39
                  ).

                     (14)

                        Rialachán (AE) 2020/521 ón gComhairle an 14 Aibreán 2020 lena ngníomhachtaítear an tacaíocht éigeandála faoi Rialachán (AE) 2016/369, agus lena leasaítear na forálacha lena mbaineann agus ráig COVID‑19 á cur san áireamh (IO L 117, 15.4.2020, lch. 3).

                     (15)

                        Grúpa neamhfhoirmiúil ionadaithe ó riaracháin náisiúnta chánach, a chuireann fóram ar fáil don Choimisiún chun dul i gcomhairle le saineolaithe CBL ó na Ballstáit maidir le tionscnaimh réamhreachtacha.

                     (16)

                        Tugann SEGS cúnamh d’Ardionadaí an Aontais do Ghnóthaí Eachtracha agus don Bheartas Slándála lena chuid freagrachtaí ar fad, lena n‑áirítear an Comhbheartas Slándála agus Cosanta (CBSC).

                     (17)

                        Bunaíodh an Ghníomhaireacht Eorpach um Chosaint in 2004 le Gníomhaíocht Chomhpháirteach 2004/551/CBES ón gComhairle (IO L 245, 17.7.2004, lch. 17).

                     (18)

                        Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (IO L 29, 31.1.2020, lch. 7).

                     (19)

                        Prótacal maidir le Limistéir Bhunáite Fhlaitheasacha Ríocht Aontaithe na Breataine Móire agus Thuaisceart Éireann sa Chipir (IO L 29, 31.1.2020, lch. 146).

                     (20)

                        Airteagal 3(1) den Phrótacal maidir le Limistéir Bhunáite Fhlaitheasacha sa Chipir.

                     (21)

                        Airteagal 4(1) den Phrótacal maidir le Limistéir Bhunáite Fhlaitheasacha sa Chipir.

                     (22)

                        IO L 347, 11.12.2006, lch. 1.

                     (23)

                        Treoir 2008/118/CE ón gComhairle an 16 Nollaig 2008 maidir leis na socruithe ginearálta maidir le dleacht mháil agus lena n‑aisghairtear Treoir 92/12/CEE (IO L 9, 14.1.2009, lch. 12).

                     (24)

                        Treoir (AE) 2019/2235 ón gComhairle an 16 Nollaig 2019 lena leasaítear Treoir 2006/112/CE maidir leis an gcomhchóras cánach breisluacha agus Treoir 2008/118/CE maidir leis na socruithe ginearálta maidir le dleacht mháil a mhéid a bhaineann le hiarrachtaí cosanta laistigh de chreat an Aontais (IO L 336, 30.12.2019, lch. 10).

                     (25)

                        Treoir (AE) 2021/1159 ón gComhairle an 13 Iúil 2021 lena leasaítear Treoir 2006/112/CE a mhéid a bhaineann le díolúintí ar allmhairithe agus ar sholáthairtí áirithe, mar fhreagairt ar phaindéim COVID‑19 (IO L 250, 15.7.2021, lch. 1).

                     (26)

                        Rialachán Cur Chun Feidhme (AE) Uimh. 282/2011 ón gComhairle an 15 Márta 2011 lena leagtar síos bearta cur chun feidhme le haghaidh Threoir 2006/112/CE maidir leis an gcomhchóras cánach breisluacha (IO L 77, 23.3.2011, lch. 1).

    ---documentbreak---

               AN COIMISIÚN EORPACH
            An Bhruiséil,13.1.2022
            COM(2022) 8 final

            IARSCRÍBHINN
            a ghabhann leis an Togra
            le haghaidh Rialachán Cur Chun Feidhme ón gComhairle

               IARSCRÍBHINN I

               ‘IARSCRÍBHINN II

               Airteagal 51 den Rialachán seo

               AN tAONTAS EORPACH
                     DEIMHNIÚ DÍOLÚINE Ó CBL AGUS /NÓ Ó DHLEACHT MHÁIL (*)

                  (Treoir 2006/112/CE - Airteagal 151 – agus Treoir 2008/118/CE - Airteagal 13)

                        Sraithuimhir (roghnach):

                        1.
                              COMHLACHT/DUINE AONAIR INCHÁILITHE

                        Ainmniúchán/ainm

                        Sráid agus Uimh.

                        Cód poist, áit

                        Ballstát (óstach)

                        2.
                              ÚDARÁS INNIÚIL ATÁ FREAGRACH AS STAMPÁIL (ainm, seoladh agus uimhir theileafóin)

                        3.
                              DEARBHÚ ÓN gCOMHLACHT NÓ ÓN DUINE AONAIR INCHÁILITHE

                        Dearbhaíonn an comhlacht nó an duine aonair incháilithe(1) leis seo

                        (a)
                              go bhfuil na hearraí agus/nó na seirbhísí a leagtar amach i mbosca 5 beartaithe(2)

                           I gcomhair úsáid oifigiúil

                           I gcomhair úsáid phearsanta

                           misin eachtraigh taidhleoireachta

                           ball de mhisean eachtrach taidhleoireachta

                           ionadaíochta eachtraí consalaí

                           ball d’ionadaíocht eachtrach chonsalach

                           comhlacht Eorpach a bhfuil feidhm ag an bPrótacal ar phribhléidí agus díolúintí an Aontais Eorpaigh ina leith

                           eagraíochta idirnáisiúnta

                           ball foirne d’eagraíocht idirnáisiúnta

                           fórsaí armtha Stáit is páirtí i gConradh an Atlantaigh Thuaidh (fórsa ECAT)

                           fórsaí armtha na Ríochta Aontaithe atá lonnaithe ar oileán na Cipire

                           I gcomhair úsáid an Choimisiúin Eorpaigh nó aon ghníomhaireachta Eorpaí nó aon chomhlachta Eorpaigh atá ag forghníomhú a gcúraimí mar fhreagairt ar phaindéim COVID-19

                        (ainmniúchán na hinstitiúide) (féach bosca 4)

                        (b)
                              go gcomhlíonann na hearraí agus/nó na seirbhísí a dtugtar tuairisc orthu i mbosca 5 na coinníollacha agus na teorainneacha is infheidhme maidir leis an díolúine sa Bhallstát óstach a luaitear i mbosca 1, agus

                        (c)
                              go dtugtar an fhaisnéis thuas de mheon macánta.

                        Geallann an comhlacht nó an duine aonair incháilithe leis seo go n‑íocfaidh sé leis an mBallstát ónar seoladh na hearraí nó ónar soláthraíodh na hearraí agus/nó na seirbhísí, an CBL agus/nó an dleacht mháil a bheadh dlite i gcás nach gcomhlíonfadh na hearraí agus/nó na seirbhísí na coinníollacha maidir le díolúine, nó i gcás nach n‑úsáidfí na hearraí agus/nó na seirbhísí ar an mbealach a bhí beartaithe.

                        Áit, dáta

                        Ainm agus stádas an tsínitheora

                        Síniú

                        4.
                              STAMPA AN CHOMHLACHTA (i gcás díolúine i gcomhair úsáid phearsanta)

                        Áit, dáta

                        Stampa

                        Ainm agus stádas an tsínitheora

                        Síniú

                        5.
                              TUAIRISC AR NA hEARRAÍ AGUS/NÓ NA SEIRBHÍSÍ, A bhFUILTEAR AG IARRAIDH NA DÍOLÚINE Ó CBL AGUS/NÓ Ó DHLEACHT MHÁIL INA LEITH

                        A. Faisnéis a bhaineann leis an soláthróir/leis an gcoimeádaí údaraithe stórais

                        (1) Ainm agus seoladh:

                        (2) Ballstát

                        (3) Uimhir CBL/uimhir mháil nó uimhir thagartha cánach

                        B. Faisnéis a bhaineann leis na hearraí agus/nó na seirbhísí:

                        Uimh.

                        Tuairisc mhionsonraithe ar na hearraí agus/nó na seirbhísí(3) (nó tagairt don fhoirm ordaithe atá i gceangal)

                        Cainníocht nó líon

                        Luach gan CBL
                        ná dleacht mháil a áireamh

                        Airgeadra

                        Luach in aghaidh an aonaid

                        Luach iomlán

                        Méid iomlán

                        6.
                              DEIMHNIÚ Ó ÚDARÁIS INNIÚLA AN BHALLSTÁIT ÓSTAIGH

                        Comhlíonann an choinsíneacht/soláthar earraí agus/nó seirbhísí a dtugtar tuairisc orthu i mbosca 5:

                         go hiomlán

                         suas le cainníocht

                        (líon)(4)|

                        na coinníollacha i gcomhair díolúine ó CBL agus/nó ó dhleacht mháil

                        Áit, dáta

                        Stampa

                        Ainm agus stádas an tsínitheora

                        Síniú

                        7.
                              CEAD CHUN AN STAMPA FAOI BHOSCA 6 A FHÁGÁIL AR LÁR (i gcás díolúine i gcomhair úsáid oifigiúil agus sa chás sin amháin)

                        De réir litir Uimh:

                        Dáta:

                        Ainmniúchán na hinstitiúide incháilithe:

                        atá scaoilte ag

                        Údarás inniúil sa Bhallstát óstach:

                        ón oibleagáid faoi bhosca 6 stampa a fháil

                        Áit, dáta

                        Stampa

                        Ainm agus stádas an tsínitheora

                        Síniú

               (*)
                     Scrios de réir mar is iomchuí.

               (1)
                     Scrios de réir mar is iomchuí.

               (2)
                     Cuir cros sa bhosca iomchuí.

               (3)
                     Scrios an spás nach n‑úsáidtear. Beidh feidhm ag an oibleagáid sin freisin má tá foirmeacha ordaithe i gceangal.

               (4)
                     Ba cheart earraí agus/nó seirbhísí nach bhfuil incháilithe a scriosadh i mbosca 5 nó ar an bhfoirm ordaithe atá i gceangal.

               Nótaí míniúcháin

               1.I gcás an tsoláthróra agus/nó an choimeádaí údaraithe stórais, is doiciméad tacaíochta é an deimhniú seo chun díolúine chánach a fháil ar na soláthairtí earraí agus seirbhísí nó na coinsíneachtaí earraí chuig na comhlachtaí/daoine aonair incháilithe dá dtagraítear in Airteagal 151 de Threoir 2006/112/CE agus in Airteagal 13 de Threoir 2008/118/CE. Dá réir sin, déanfar deimhniú amháin a tharraingt suas i gcomhair gach soláthróra/coimeádaí stórais. Thairis sin, ní mór don soláthróir/don choimeádaí stórais an deimhniú sin a choimeád mar chuid dá thaifid i gcomhréir leis na forálacha dlíthiúla is infheidhme ina Bhallstát.

               2.(a)Sonraíocht ghinearálta an pháipéir atá le húsáid, is éard atá ann an tsonraíocht sin a leagtar síos in Iris Oifigiúil na gComhphobal Eorpach C 164, 1.7.1989, lch. 3.

               Ar pháipéar bán a bheidh na cóipeanna uile agus ba cheart an páipéar a bheith 210 milliméadar faoi 297 milliméadar le lamháltas uasta 5 mhilliméadar níos lú nó 8 milliméadar níos mó maidir lena bhfad.

                  I gcomhair díolúine ó dhleacht mháil déanfar an deimhniú díolúine a tharraingt suas
                      i ndúblach:

               –coinneoidh an coinsíneoir cóip amháin;

               –beidh cóip amháin ag gabháil le gluaiseacht na dtáirgí atá faoi réir dleacht mháil.

               (b)Cuirfear líne trí aon spás nach n‑úsáidfear i mbosca 5.B. ionas nach féidir aon rud a chur leis.

               (c)Ní mór an doiciméad a líonadh isteach ar bhealach inléite agus ar bhealach a fhágfaidh go mbeidh na hiontrálacha doscriosta. Ní cheadaítear aon scriosadh ná forscríobh. Déanfar é a líonadh isteach i dteanga a aithníonn an Ballstát óstach.

               (d)Má thagraíonn an tuairisc ar na hearraí agus/nó seirbhísí (bosca 5.B den deimhniú) d’fhoirm ordaithe ceannaigh a tarraingíodh suas i dteanga seachas teanga a aithníonn an Ballstát óstach, ní mór don chomhlacht/duine aonair incháilithe aistriúchán a chur i gceangal.

               (e)Os a choinne sin, má tharraingítear suas an deimhniú i dteanga seachas teanga a aithníonn Ballstát an tsoláthróra/an choimeádaí stórais, ní mór don chomhlacht/duine aonair incháilithe aistriúchán ar an bhfaisnéis a bhaineann leis na hearraí agus seirbhísí i mbosca 5.B a chur i gceangal.

               (f)Ciallaíonn teanga aitheanta ceann de na teangacha atá in úsáid go hoifigiúil sa Bhallstát nó aon teanga oifigiúil eile de chuid an Aontais a dhearbhaíonn an Ballstát mar theanga is féidir a úsáid chun na críche sin.

               3.Trína dhearbhú i mbosca 3 den deimhniú, cuireann an comhlacht/duine aonair incháilithe an fhaisnéis is gá ar fáil chun meastóireacht a dhéanamh ar an iarraidh ar dhíolúine sa Bhallstát óstach.

               4.Trína dhearbhú i mbosca 4 den deimhniú, deimhníonn an comhlacht na sonraí i mbosca 1 agus i mbosca 3(a) den doiciméad agus deimhníonn sé gur ball foirne den chomhlacht é an duine aonair incháilithe.

               5.(a)Ní mór an dáta agus an uimhir ordaithe ar a laghad a bheith sa tagairt don fhoirm ordaithe ceannaigh (bosca 5.B den deimhniú). Ba cheart na heilimintí ar fad atá i mbosca 5 den deimhniú a bheith ar an bhfoirm ordaithe. Más gá d’údarás inniúil an Bhallstáit óstaigh an deimhniú a stampáil, stampálfar an fhoirm ordaithe freisin.

               (b)An uimhir aitheantais mháil, mar a shainmhínítear in Airteagal 22(2)(a) de Rialachán (CE) Uimh. 2073/2004 an 16 Samhain 2004 ón gComhairle maidir le comhar riaracháin i réimse na ndleachtanna máil, tá an rogha ann an uimhir sin a lua nó gan í a lua; ní mór an uimhir aitheantais CBL nó an uimhir thagartha cánach a lua.

               (c)Ba cheart na hairgeadraí a lua trí bhíthin cód trí litir i gcomhréir le caighdeán chód ISO 4217 arna bhunú ag an Eagraíocht Idirnáisiúnta um Chaighdeánú
                  1
               .

               6.Maidir leis an dearbhú thuasluaite ón gcomhlacht/duine aonair incháilithe; déanfar é a fhíordheimhniú ag bosca 6 le stampa údarás inniúil an Bhallstáit óstaigh. Is féidir leis an údarás a shocrú go mbraithfeadh a fhormheas ar chomhaontú údaráis eile ina Bhallstát. Is faoin údarás inniúil cánach é an comhaontú sin a fháil.

               7.Chun an nós imeachta a shimpliú, is féidir leis an údarás inniúil scaoileadh leis an oibleagáid a bhíonn ar an gcomhlacht incháilithe an stampa a iarraidh i gcás díolúine i gcomhair úsáid oifigiúil. Ba cheart don chomhlacht incháilithe an dispeansáid sin a lua i mbosca 7 den deimhniú.’

                     (1)

                        Mar léiriú, seo a leanas roinnt cód a bhaineann le hairgeadraí atá in úsáid faoi láthair: EUR (euro), BGN (lev), CZK (koruna Phoblacht na Seice), DKK (krone na Danmhairge), GBP (punt steirling), HUF (forint), LTL (litas), PLN (zloty), RON (leu na Rómáine), SEK (krona na Sualainne), USD (dollar na Stát Aontaithe).

    ---documentbreak--- NA ---documentbreak---

               AN COIMISIÚN EORPACH
            An Bhruiséil,13.1.2022
            COM(2022) 8 final

            IARSCRÍBHINN
            a ghabhann leis an Togra
            le haghaidh Rialachán Cur Chun Feidhme ón gComhairle
            lena leasaítear Rialachán Cur Chun Feidhme (AE) Uimh. 282/2011 a mhéid a bhaineann leis an deimhniú díolúine ó CBL agus/nó ó dhleacht mháil a thabhairt cothrom le dáta

               IARSCRÍBHINN II

               ‘IARSCRÍBHINN II

               Airteagal 51 den Rialachán seo

               AN tAONTAS EORPACH
                     DEIMHNIÚ DÍOLÚINE Ó CBL AGUS /NÓ Ó DHLEACHT MHÁIL (*)

                  (Treoir 2006/112/CE - Airteagal 151 – agus Treoir 2008/118/CE - Airteagal 13)

                        Sraithuimhir (roghnach):

                        1.
                              COMHLACHT/DUINE AONAIR INCHÁILITHE

                        Ainmniúchán/ainm

                        Sráid agus Uimh.

                        Cód poist, áit

                        Ballstát (óstach)

                        2.
                              ÚDARÁS INNIÚIL ATÁ FREAGRACH AS STAMPÁIL (ainm, seoladh agus uimhir theileafóin)

                        3.
                              DEARBHÚ ÓN gCOMHLACHT NÓ ÓN DUINE AONAIR INCHÁILITHE

                        Dearbhaíonn an comhlacht nó an duine aonair incháilithe(1) leis seo

                        (a)
                              go bhfuil na hearraí agus/nó na seirbhísí a leagtar amach i mbosca 5 beartaithe(2)

                           I gcomhair úsáid oifigiúil

                           I gcomhair úsáid phearsanta

                           misin eachtraigh taidhleoireachta

                           ball de mhisean eachtrach taidhleoireachta

                           ionadaíochta eachtraí consalaí

                           ball d’ionadaíocht eachtrach chonsalach

                           comhlacht Eorpach a bhfuil feidhm ag an bPrótacal ar phribhléidí agus díolúintí an Aontais Eorpaigh ina leith

                           eagraíochta idirnáisiúnta

                           ball foirne d’eagraíocht idirnáisiúnta

                           fórsaí armtha Stáit is páirtí i gConradh an Atlantaigh Thuaidh (fórsa ECAT)

                              fórsaí armtha Ballstáit atá ag glacadh páirt i ngníomhaíocht de chuid an Aontais faoin gcomhbheartas slándála agus cosanta (CBSC)

                           fórsaí armtha na Ríochta Aontaithe atá lonnaithe ar oileán na Cipire

                           I gcomhair úsáid an Choimisiúin Eorpaigh nó aon ghníomhaireachta Eorpaí nó aon chomhlachta Eorpaigh atá ag forghníomhú a gcúraimí mar fhreagairt ar phaindéim COVID-19

                        (ainmniúchán na hinstitiúide) (féach bosca 4)

                        (b)
                              go gcomhlíonann na hearraí agus/nó na seirbhísí a dtugtar tuairisc orthu i mbosca 5 na coinníollacha agus na teorainneacha is infheidhme maidir leis an díolúine sa Bhallstát óstach a luaitear i mbosca 1, agus

                        (c)
                              go dtugtar an fhaisnéis thuas de mheon macánta.

                        Geallann an comhlacht nó an duine aonair incháilithe leis seo go n‑íocfaidh sé leis an mBallstát ónar seoladh na hearraí nó ónar soláthraíodh na hearraí agus/nó na seirbhísí, an CBL agus/nó an dleacht mháil a bheadh dlite i gcás nach gcomhlíonfadh na hearraí agus/nó na seirbhísí na coinníollacha maidir le díolúine, nó i gcás nach n‑úsáidfí na hearraí agus/nó na seirbhísí ar an mbealach a bhí beartaithe.

                        Áit, dáta

                        Ainm agus stádas an tsínitheora

                        Síniú

                        4.
                              STAMPA AN CHOMHLACHTA (i gcás díolúine i gcomhair úsáid phearsanta)

                        Áit, dáta

                        Stampa

                        Ainm agus stádas an tsínitheora

                        Síniú

                        5.
                              TUAIRISC AR NA hEARRAÍ AGUS/NÓ NA SEIRBHÍSÍ, A bhFUILTEAR AG IARRAIDH NA DÍOLÚINE Ó CBL AGUS/NÓ Ó DHLEACHT MHÁIL INA LEITH

                        A. Faisnéis a bhaineann leis an soláthróir/leis an gcoimeádaí údaraithe stórais

                        (1) Ainm agus seoladh:

                        (2) Ballstát

                        (3) Uimhir CBL/uimhir mháil nó uimhir thagartha cánach

                        B. Faisnéis a bhaineann leis na hearraí agus/nó na seirbhísí:

                        Uimh.

                        Tuairisc mhionsonraithe ar na hearraí agus/nó na seirbhísí(3) (nó tagairt don fhoirm ordaithe atá i gceangal)

                        Cainníocht nó líon

                        Luach gan CBL
                        ná dleacht mháil a áireamh

                        Airgeadra

                        Luach in aghaidh an aonaid

                        Luach iomlán

                        Méid iomlán

                        6.
                              DEIMHNIÚ Ó ÚDARÁIS INNIÚLA AN BHALLSTÁIT ÓSTAIGH

                        Comhlíonann an choinsíneacht/soláthar earraí agus/nó seirbhísí a dtugtar tuairisc orthu i mbosca 5:

                         go hiomlán

                         suas le cainníocht

                        (líon)(4)|

                        na coinníollacha i gcomhair díolúine ó CBL agus/nó ó dhleacht mháil

                        Áit, dáta

                        Stampa

                        Ainm agus stádas an tsínitheora

                        Síniú

                        7.
                              CEAD CHUN AN STAMPA FAOI BHOSCA 6 A FHÁGÁIL AR LÁR (i gcás díolúine i gcomhair úsáid oifigiúil agus sa chás sin amháin)

                        De réir litir Uimh:

                        Dáta:

                        Ainmniúchán na hinstitiúide incháilithe:

                        atá scaoilte ag

                        Údarás inniúil sa Bhallstát óstach:

                        ón oibleagáid faoi bhosca 6 stampa a fháil

                        Áit, dáta

                        Stampa

                        Ainm agus stádas an tsínitheora

                        Síniú

               (*)
                     Scrios de réir mar is iomchuí.

               (1)
                     Scrios de réir mar is iomchuí.

               (2)
                     Cuir cros sa bhosca iomchuí.

               (3)
                     Scrios an spás nach n‑úsáidtear. Beidh feidhm ag an oibleagáid sin freisin má tá foirmeacha ordaithe i gceangal.

               (4)
                     Ba cheart earraí agus/nó seirbhísí nach bhfuil incháilithe a scriosadh i mbosca 5 nó ar an bhfoirm ordaithe atá i gceangal.

               Nótaí míniúcháin

               1.I gcás an tsoláthróra agus/nó an choimeádaí údaraithe stórais, is doiciméad tacaíochta é an deimhniú seo chun díolúine chánach a fháil ar na soláthairtí earraí agus seirbhísí nó na coinsíneachtaí earraí chuig na comhlachtaí/daoine aonair incháilithe dá dtagraítear in Airteagal 151 de Threoir 2006/112/CE agus in Airteagal 13 de Threoir 2008/118/CE. Dá réir sin, déanfar deimhniú amháin a tharraingt suas i gcomhair gach soláthróra/coimeádaí stórais. Thairis sin, ní mór don soláthróir/don choimeádaí stórais an deimhniú sin a choimeád mar chuid dá thaifid i gcomhréir leis na forálacha dlíthiúla is infheidhme ina Bhallstát.

               2.(a)Sonraíocht ghinearálta an pháipéir atá le húsáid, is éard atá ann an tsonraíocht sin a leagtar síos in Iris Oifigiúil na gComhphobal Eorpach C 164, 1.7.1989, lch. 3.

               Ar pháipéar bán a bheidh na cóipeanna uile agus ba cheart an páipéar a bheith 210 milliméadar faoi 297 milliméadar le lamháltas uasta 5 mhilliméadar níos lú nó 8 milliméadar níos mó maidir lena bhfad.

                  I gcomhair díolúine ó dhleacht mháil déanfar an deimhniú díolúine a tharraingt suas
                      i ndúblach:

               –coinneoidh an coinsíneoir cóip amháin;

               –beidh cóip amháin ag gabháil le gluaiseacht na dtáirgí atá faoi réir dleacht mháil.

               (b)Cuirfear líne trí aon spás nach n‑úsáidfear i mbosca 5.B. ionas nach féidir aon rud a chur leis.

               (c)Ní mór an doiciméad a líonadh isteach ar bhealach inléite agus ar bhealach a fhágfaidh go mbeidh na hiontrálacha doscriosta. Ní cheadaítear aon scriosadh ná forscríobh. Déanfar é a líonadh isteach i dteanga a aithníonn an Ballstát óstach.

               (d)Má thagraíonn an tuairisc ar na hearraí agus/nó seirbhísí (bosca 5.B den deimhniú) d’fhoirm ordaithe ceannaigh a tarraingíodh suas i dteanga seachas teanga a aithníonn an Ballstát óstach, ní mór don chomhlacht/duine aonair incháilithe aistriúchán a chur i gceangal.

               (e)Os a choinne sin, má tharraingítear suas an deimhniú i dteanga seachas teanga a aithníonn Ballstát an tsoláthróra/an choimeádaí stórais, ní mór don chomhlacht/duine aonair incháilithe aistriúchán ar an bhfaisnéis a bhaineann leis na hearraí agus seirbhísí i mbosca 5.B a chur i gceangal.

               (f)Ciallaíonn teanga aitheanta ceann de na teangacha atá in úsáid go hoifigiúil sa Bhallstát nó aon teanga oifigiúil eile de chuid an Aontais a dhearbhaíonn an Ballstát mar theanga is féidir a úsáid chun na críche sin.

               3.Trína dhearbhú i mbosca 3 den deimhniú, cuireann an comhlacht/duine aonair incháilithe an fhaisnéis is gá ar fáil chun meastóireacht a dhéanamh ar an iarraidh ar dhíolúine sa Bhallstát óstach.

               4.Trína dhearbhú i mbosca 4 den deimhniú, deimhníonn an comhlacht na sonraí i mbosca 1 agus i mbosca 3(a) den doiciméad agus deimhníonn sé gur ball foirne den chomhlacht é an duine aonair incháilithe.

               5.(a)Ní mór an dáta agus an uimhir ordaithe ar a laghad a bheith sa tagairt don fhoirm ordaithe ceannaigh (bosca 5.B den deimhniú). Ba cheart na heilimintí ar fad atá i mbosca 5 den deimhniú a bheith ar an bhfoirm ordaithe. Más gá d’údarás inniúil an Bhallstáit óstaigh an deimhniú a stampáil, stampálfar an fhoirm ordaithe freisin.

               (b)An uimhir aitheantais mháil, mar a shainmhínítear in Airteagal 22(2)(a) de Rialachán (CE) Uimh. 2073/2004 an 16 Samhain 2004 ón gComhairle maidir le comhar riaracháin i réimse na ndleachtanna máil, tá an rogha ann an uimhir sin a lua nó gan í a lua; ní mór an uimhir aitheantais CBL nó an uimhir thagartha cánach a lua.

               (c)Ba cheart na hairgeadraí a lua trí bhíthin cód trí litir i gcomhréir le caighdeán chód ISO 4217 arna bhunú ag an Eagraíocht Idirnáisiúnta um Chaighdeánú
                  1
               .

               6.Maidir leis an dearbhú thuasluaite ón gcomhlacht/duine aonair incháilithe; déanfar é a fhíordheimhniú ag bosca 6 le stampa údarás inniúil an Bhallstáit óstaigh. Is féidir leis an údarás a shocrú go mbraithfeadh a fhormheas ar chomhaontú údaráis eile ina Bhallstát. Is faoin údarás inniúil cánach é an comhaontú sin a fháil.

               7.Chun an nós imeachta a shimpliú, is féidir leis an údarás inniúil scaoileadh leis an oibleagáid a bhíonn ar an gcomhlacht incháilithe an stampa a iarraidh i gcás díolúine i gcomhair úsáid oifigiúil. Ba cheart don chomhlacht incháilithe an dispeansáid sin a lua i mbosca 7 den deimhniú.’

                     (1)

                        Mar léiriú, seo a leanas roinnt cód a bhaineann le hairgeadraí atá in úsáid faoi láthair: EUR (euro), BGN (lev), CZK (koruna Phoblacht na Seice), DKK (krone na Danmhairge), GBP (punt steirling), HUF (forint), LTL (litas), PLN (zloty), RON (leu na Rómáine), SEK (krona na Sualainne), USD (dollar na Stát Aontaithe).


               AN COIMISIÚN EORPACH
            An Bhruiséil,11.2.2022
            COM(2022) 40 final
            2022/0028(NLE)

            Togra le haghaidh
            CINNEADH CUR CHUN FEIDHME ÓN gCOMHAIRLE
            lena leasaítear Cinneadh Cur Chun Feidhme 2013/54/AE a mhéid a bhaineann le húdarú a thabhairt do Phoblacht na Slóivéine leanúint den bheart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha

               MEABHRÁN MÍNIÚCHÁIN

               De bhun Airteagal 395(1) de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha
                  1
                (‘an Treoir maidir le CBL’), féadfaidh an Chomhairle, ag gníomhú di d’aon toil ar thogra ón gCoimisiún, údarú a thabhairt d’aon Bhallstát bearta speisialta a chur i bhfeidhm de mhaolú ar fhorálacha na Treorach sin chun an nós imeachta um bailiú CBL a shimpliú nó chun cineálacha áirithe imghabhála nó seachanta cánach a chosc.

               Le litir a cláraíodh leis an gCoimisiún an 27 Deireadh Fómhair 2021, d’iarr an tSlóivéin údarú chun leanúint de bheart a chur i bhfeidhm, go dtí an 31 Nollaig 2024, de mhaolú ar Airteagal 287 den Treoir maidir le CBL, lena gceadaítear don tSlóivéin daoine inchánach nach airde a láimhdeachas bliantúil ná EUR 50 000 a dhíolmhú ó cháin bhreisluacha.

               I gcomhréir le hAirteagal 395(2), an dara fomhír, den Treoir maidir le CBL, chuir an Coimisiún na Ballstáit eile ar an eolas le litir dar dáta an 15 Samhain 2021 maidir leis an iarraidh a rinne an tSlóivéin. Thug an Coimisiún fógra don tSlóivéin le litir dar dáta an 16 Samhain 2021 go raibh an fhaisnéis uile is gá aige chun breithniú a dhéanamh ar an iarraidh.

               1.COMHTHÉACS AN TOGRA

               •Forais agus cuspóirí an togra

               Le Caibidil 1 de Theideal XII den Treoir maidir le CBL, cuirtear an fhéidearthacht ar fáil do na Ballstáit iarratas a dhéanamh ar scéim speisialta le haghaidh fiontair bheaga, lena n‑áirítear an fhéidearthacht maidir le daoine inchánach a dhíolmhú i gcás inar lú ná méid áirithe a láimhdeachas bliantúil. Tugtar le fios leis an díolúine sin nach gá do dhuine inchánach cáin bhreisluacha a ghearradh ar a sholáthairtí agus, dá réir sin, nach féidir leis cáin bhreisluacha a asbhaint ar a ionchuir.

               Faoi Airteagal 287 den Treoir maidir le CBL, Ballstáit ar leith a tháinig isteach san Aontas tar éis an 1 Eanáir 1978, féadfaidh siad daoine inchánach a dhíolmhú nach airde a láimhdeachas bliantúil ná coibhéis, san airgeadra náisiúnta, na méideanna ag an ráta comhshó ar lá a n‑aontachais mar a shonraítear san fhoráil sin.

               Faoi phointe 15 d’Airteagal 287 den Treoir maidir le CBL, féadfaidh an tSlóivéin daoine inchánach nach airde a láimhdeachas bliantúil ná EUR 25 000 nó a choibhéis san airgeadra náisiúnta a dhíolmhú ó cháin bhreisluacha.

               Le Cinneadh Cur Chun Feidhme 2013/54/AE ón gComhairle
                  2
               , tugadh údarú don tSlóivéin, go dtí an 31 Nollaig 2015, tairseach níos airde a chur i bhfeidhm agus, dá bhrí sin, daoine inchánach nach airde a láimhdeachas bliantúil ná EUR 50 000 a dhíolmhú ó cháin bhreisluacha. Cuireadh síneadh leis an údarú sin den chéad uair le Cinneadh Cur Chun Feidhme (AE) 2015/2089 ón gComhairle
                  3
                go dtí an 31 Nollaig 2018 agus ina dhiaidh sin le Cinneadh Cur Chun Feidhme (AE) 2018/1700 ón gComhairle
                  4
                go dtí an 31 Nollaig 2021.

               D’iarr an tSlóivéin síneadh eile a chur leis an mbeart speisialta sin ar feadh tréimhse theoranta.

               Maidir le húdarú a thabhairt do dhaoine inchánach nach airde a láimhdeachas bliantúil ná EUR 50 000 leanúint den díolúine a úsáid tar éis 2021, is mór an simpliú a dhéanfadh sé do dhaoine atá i mbun gnólachtaí measartha beag a oibriú. Ní gá do dhaoine inchánach a chumhdaítear leis an díolúine sin CBL a asbhaint ná a íoc, a bheith cláraithe le haghaidh CBL ná taifead mionsonraithe a choimeád ar idirbhearta faoi réir CBL. A bhuí leis na simplithe sin, is féidir le húinéirí gnólachtaí beaga níos mó ama agus acmhainní a thabhairt d’fhorbairt a ngnólachtaí. Beart atá lánroghnach do dhaoine inchánach is ea an beart speisialta do dhaoine inchánach agus is mar sin a bheidh sé amach anseo. Dá bhrí sin, i gcás gnólachtaí beaga nach airde a láimhdeachas ná an tairseach, beidh an fhéidearthacht fós ann dóibh a gcearta a fheidhmiú chun na gnáthshocruithe CBL a chur i bhfeidhm.

               Thairis sin, an costas a bhaineann le CBL a bhailiú ó dhaoine inchánach a oibríonn gnólachtaí ag a bhfuil láimhdeachas measartha íseal, costas a eascraíonn as seirbhísí cáiníocóirí a sholáthar do na daoine inchánach sin agus as iniúchadh a dhéanamh ar a dtuairisceáin chánach, tá an costas sin ard, ar bhealach díréireach, i gcomparáid leis an méid cánach a bhailítear. Dá réir sin, trí dhíolúine CBL a chur i bhfeidhm maidir le húinéirí gnólachtaí beaga, féadfaidh an riarachán ioncaim tuilleadh acmhainní a dhíriú ar an gcalaois chánach, an imghabháil chánach agus an tseachaint chánach a chosc agus a chomhrac, agus ar chaighdeán seirbhísí cáiníocóirí agus éifeachtacht an bhailithe CBL ó oibreoirí gnó mórscála a fheabhsú.

               De réir na Slóivéine, in 2019 bhí láimhdeachas bliantúil EUR 50 000 nó níos lú ag 48 % de na daoine inchánach cláraithe (i.e. tuairim agus 60 000), agus ba leo sin a bhain 1 % d’iomlán an láimhdeachais inchánach a bhí ábhartha chun críocha CBL. Measann sí go bhfuil láimhdeachas bliantúil idir EUR 25 000 agus EUR 50 000 ag tuairim agus 2 000 de na daoine inchánach sin (gan iad siúd a roghnaigh cánachas a áireamh). Thiocfadh méadú 0.3 % ar ioncam an stáit ó cháin bhreisluacha de thoradh na daoine inchánach sin a áireamh sa chóras CBL.

               Dá bhrí sin, leis an mbeart speisialta ní dhéantar difear mór don mhéid iomlán ioncaim ó cháin bhreisluacha ná don mhéid foriomlán ioncaim cánach a bhailítear ag céim an tomhaltais deiridh.

               An beart speisialta, lena simplítear oibleagáidí oibreoirí beaga, tá sé i gcomhréir leis na cuspóirí a leag an tAontas Eorpach amach maidir le gnólachtaí beaga.

               I bhfianaise an tionchair dhearfaigh i dtaca leis an ualach riaracháin a laghdú do ghnólachtaí agus don riarachán cánach agus é sin gan tionchar ollmhór a imirt ar an ioncam CBL iomlán, is iomchuí údarú a thabhairt don tSlóivéin síneadh a chur le cur i bhfeidhm an bhirt speisialta go dtí an 31 Nollaig 2024.

               •Comhsheasmhacht le forálacha beartais atá sa réimse beartais cheana

               Tá an beart maolaithe i gcomhréir le cuspóirí Threoir (AE) 2020/285 lena leasaítear Airteagail 281 go 294 den Treoir maidir le CBL maidir le scéim speisialta le haghaidh fiontair bheaga
                  5
               , a d’eascair as an bplean gníomhaíochta CBL
                  6
               , agus a bhfuil sé d’aidhm aige scéim nua-aimseartha shimplithe a chruthú le haghaidh na ngnólachtaí sin. Go háirithe, tá sé d’aidhm aige costais chomhlíontachta CBL agus saobhadh iomaíochta sa bhaile agus ar leibhéal an Aontais a laghdú, tionchar diúltach na héifeachta tairsí a laghdú, agus breis éascaíochta dhéanamh i dtaca leis an gcomhlíontacht ghnó agus i dtaca leis an bhfaireachán a dhéanann na riaracháin chánach.

               Thairis sin, tá an tairseach EUR 50 000 comhsheasmhach le Treoir (AE) 2020/285, a mhéid is gur féidir leis na Ballstáit an tairseach láimhdeachais bhliantúil is gá le haghaidh díolúine ó cháin bhreisluacha a shocrú ar leibhéal nach airde ná EUR 85 000 (nó a choibhéis san airgeadra náisiúnta).

               Maoluithe comhchosúla, lena ndíolmhaítear ó cháin bhreisluacha daoine inchánach nach airde a láimhdeachas bliantúil ná tairseach áirithe, dá bhforáiltear in Airteagail 285 agus 287 den Treoir maidir le CBL, deonaíodh iad do Bhallstáit eile. Deonaíodh tairseach EUR 25 000 don Ísiltír
                  7
                agus don Bheilg
                  8
               ; tairseach EUR 30 000 don Iodáil
                  9
               , tairseach EUR 35 000 do Lucsamburg
                  10
               ; deonaíodh tairseach EUR 40 000 don Pholainn
                  11
               , don Laitvia
                  12
                agus don Eastóin
                  13
               ; tairseach EUR 48 000 don Ungáir
                  14
               ; tairseach EUR 55 000 don Liotuáin
                  15
               ; tairseach EUR 45 000 don Chróit
                  16
               ; tairseach EUR 30 000 do Mhálta
                  17
               ; agus tairseach EUR 88 500 don Rómáin
                  18
               .

               Ba cheart maoluithe ar an Treoir maidir CBL a bheith teoranta ó thaobh ama de i gcónaí ionas gur féidir measúnú a dhéanamh ar a n‑éifeachtaí. Ina theannta sin, maidir le dáta éaga an bhirt speisialta a áireamh go dtí an 31 Nollaig 2024, mar a d’iarr an tSlóivéin, tá sé sin ailínithe le ceanglais Threoir (AE) 2020/285. Déantar foráil maidir leis an 1 Eanáir 2025 sa Treoir sin mar an dáta a mbeidh ar na Ballstáit na forálacha náisiúnta a chur i bhfeidhm, forálacha is gá dóibh a ghlacadh, chun í a chomhlíonadh.

               Dá bhrí sin, an beart atá beartaithe, tá sé comhsheasmhach le forálacha na Treorach maidir le CBL.

               •Comhsheasmhacht le beartais eile de chuid an Aontais

               Bíonn an Coimisiún go comhsheasmhach ag cur i dtábhacht go bhfuil gá le rialacha níos simplí le haghaidh fiontair bheaga. I ndáil leis sin, ghlac an Coimisiún Straitéis FBM i mí Mhárta 2020 d’Eoraip inbhuanaithe agus dhigiteach
                  19
               , agus leis sin thug sé gealltanas leanúint dá chuid oibre maidir leis an ualach ar FBManna a laghdú. An cuspóir maidir leis an ualach riaracháin a laghdú le haghaidh FBManna, tá sé ar cheann de cholúin na straitéise sin. Tá an beart speisialta seo i gcomhréir leis na cuspóirí sin, a mhéid a bhaineann le rialacha fioscacha. Tá sé i gcomhréir freisin le Plean Gníomhaíochta 2020 maidir le cánachas cothrom simplí mar thaca leis an straitéis téarnaimh
                  20
               , plean ina n‑aithnítear go bhfuil costais chomhlíontachta cánach fós ard san Aontas, agus go mbíonn costais chomhlíontachta i bhfad níos airde de ghnáth le haghaidh cuideachtaí beaga ná mar a bhíonn siad le haghaidh cuideachtaí móra.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

               Airteagal 395 den Treoir maidir le CBL.

               •Coimhdeacht (maidir le hinniúlacht neamheisiach)

               I bhfianaise na forála den Treoir maidir le CBL ar a bhfuil sé bunaithe, tagann an togra faoi inniúlacht eisiach an Aontais Eorpaigh. Dá bhrí sin, níl feidhm ag prionsabal na coimhdeachta.

               •Comhréireacht

               Baineann an Cinneadh le húdarú arna dheonú do Bhallstát ar iarraidh uaidh féin agus níl oibleagáid ar bith ann.

               I bhfianaise raon feidhme teoranta an mhaolaithe, tá an beart speisialta comhréireach leis an aidhm atá á saothrú, i.e. an bailiú cánach a shimpliú le haghaidh daoine inchánach beaga agus le haghaidh an riaracháin cánach.

               •An rogha ionstraime

               Cinneadh Cur Chun Feidhme ón gComhairle, sin í an ionstraim atá beartaithe.

               Faoi Airteagal 395 den Treoir maidir le CBL, ní féidir maolú ar rialacha coiteanna CBL ach i gcás ina n‑údaróidh an Chomhairle é sin agus í ag gníomhú d’aon toil ar thogra ón gCoimisiún. Cinneadh Cur Chun Feidhme ón gComhairle, sin í an ionstraim is oiriúnaí ó tharla gur féidir í a dhíriú chuig Ballstát aonair.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Comhairliúcháin leis na páirtithe leasmhara

               Ní dhearnadh aon chomhairliúchán leis na páirtithe leasmhara. Tá an togra seo bunaithe ar iarraidh a rinne an tSlóivéin agus baineann sé leis an mBallstát áirithe sin amháin.

               •Measúnú tionchair

               Tá sé d’aidhm ag an togra le haghaidh Cinneadh Cur Chun Feidhme ón gComhairle trí bliana a chur le tréimhse birt simpliúcháin, ar beart é lena bhfaightear réidh le cuid mhór de na hoibleagáidí CBL le haghaidh gnólachtaí a oibríonn le láimhdeachas bliantúil nach airde ná EUR 50 000 agus dá bhrí sin tá tionchar dearfach aige i dtaca leis an ualach riaracháin a laghdú do ghnólachtaí agus don riarachán cánach agus é sin gan tionchar ollmhór a imirt ar an ioncam CBL iomlán. De bharr raon feidhme cúng an mhaolaithe agus de bharr na teorann ama ar a chur i bhfeidhm, beidh tionchar an bhirt teoranta in aon chás.

               Beidh an beart maolúcháin roghnach do dhaoine inchánach. Beidh daoine inchánach in ann na gnáthshocruithe CBL a roghnú i gcomhréir le hAirteagal 290 de Threoir 2006/112/CE.

               •Cearta bunúsacha

               Níl aon iarmhairtí ag gabháil leis an togra maidir le cosaint na gceart bunúsach.

               4.IMPLEACHTAÍ BUISÉADACHA

               Ar theacht i bhfeidhm do Rialachán (AE, Euratom) 2021/769 ón gComhairle an 30 Aibreán 2021 lena leasaítear Rialachán (CEE, Euratom) Uimh. 1553/89 maidir leis na comhshocraíochtaí aonfhoirmeacha cinntitheacha chun acmhainní dílse a fhabhraíonn ó cháin bhreisluacha a bhailiú
                  21
               , ní dhéanfaidh an tSlóivéin aon ríomh ar chúiteamh maidir leis an ráiteas faoi acmhainní dílse CBL le haghaidh bhliain airgeadais 2021 agus ina dhiaidh sin.

               2022/0028 (NLE)

               Togra le haghaidh

               CINNEADH CUR CHUN FEIDHME ÓN gCOMHAIRLE

               lena leasaítear Cinneadh Cur Chun Feidhme 2013/54/AE a mhéid a bhaineann le húdarú a thabhairt do Phoblacht na Slóivéine leanúint den bheart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha
                  22
               , agus go háirithe Airteagal 395(1) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Le hAirteagal 287, pointe (15), de Threoir 2006/112/CE, maidir le daoine inchánach nach airde a láimhdeachas bliantúil ná coibhéis EUR 25 000 san airgeadra náisiúnta ag an ráta comhshó ar lá a haontachais, ceadaítear don tSlóivéin iad sin a dhíolmhú ó cháin bhreisluacha (CBL).

               (2)Le Cinneadh Cur Chun Feidhme 2013/54/AE ón gComhairle
                  23
               , tugadh údarú don tSlóivéin, go dtí an 31 Nollaig 2015, beart speisialta a thabhairt isteach de mhaolú ar Airteagal 287, pointe (15), de Threoir 2006/112/CE agus, dá bhrí sin, daoine inchánach nach airde a láimhdeachas bliantúil ná EUR 50 000 a dhíolmhú ó cháin bhreisluacha (‘an beart speisialta’). Cuireadh síneadh leis an údarú sin faoi dhó, agus cuireadh an síneadh is deireanaí acu sin le Cinneadh Cur Chun Feidhme (AE) 2018/1700 ón gComhairle
                  24
               , go dtí an 31 Nollaig 2021.

               (3)Le litir a cláraíodh leis an gCoimisiún an 27 Deireadh Fómhair 2021, d’iarr an tSlóivéin údarú chun leanúint den bheart speisialta a chur i bhfeidhm go dtí an 31 Nollaig 2024, an dáta faoina gcaithfidh na Ballstáit Treoir (AE) 2020/285 ón gComhairle a thrasuí
                  25
               . Maidir leis ann soláthar earraí agus seirbhísí a dhéanann daoine inchánach nach airde a láimhdeachas bliantúil Ballstáit ná tairseach EUR 85 000 nó a choibhéis san airgeadra náisiúnta, de thoradh na Treorach sin, ón 1 Eanáir 2025 ceadófar do na Ballstáit an soláthar sin a dhíolmhú.

               (4)De bhun Airteagal 395(2), an dara fomhír, de Threoir 2006/112/CE, chuir an Coimisiún na Ballstáit eile ar an eolas le litir dar dáta an 15 Samhain 2021 maidir leis an iarraidh a rinne an tSlóivéin. Le litir dar dáta an 16 Samhain 2021, thug an Coimisiún fógra don tSlóivéin go raibh an fhaisnéis uile is gá aige chun breithmheas a dhéanamh ar an iarraidh.

               (5)Tá an beart speisialta i gcomhréir le Treoir (AE) 2020/285, lena bhféachtar leis an ualach comhlíontachta ar fhiontair bheaga a laghdú agus saobhadh iomaíochta sa mhargadh inmheánach a sheachaint.

               (6)Leanfaidh an beart speisialta de bheith roghnach do dhaoine inchánach toisc go bhféadfaidh siad na gnáthshocruithe CBL a roghnú de bhun Airteagal 290 de Threoir 2006/112/CE.

               (7)De réir faisnéis a chuir an tSlóivéin ar fáil, ní bheidh ach éifeacht dhiomaibhseach ag an mbeart speisialta ar an méid iomlán ioncaim cánach a bhailíonn an tSlóivéin ag céim an tomhaltais deiridh.

               (8)Tar éis theacht i bhfeidhm Rialachán (AE, Euratom) 2021/769 ón gComhairle
                  26
               , ní dhéanfaidh an tSlóivéin aon ríomh ar chúiteamh maidir leis an ráiteas faoi acmhainní dílse CBL le haghaidh bhliain airgeadais 2021 agus ina dhiaidh sin.

               (9)I bhfianaise thionchar dearfach an bhirt speisialta i dtaca leis an ualach riaracháin agus na costais chomhlíontachta a bhíonn ar fhiontair bheaga agus ar na riaracháin chánach a laghdú, agus ós rud é nach mbeidh aon tionchar mór ar an ioncam CBL iomlán a ghintear, ba cheart údarú a thabhairt don tSlóivéin leanúint den bheart speisialta a chur i bhfeidhm.

               (10)An t‑údarú leanúint den bheart speisialta a chur i bhfeidhm, ba cheart teorainn ama a bheith leis. Ba cheart an teorainn ama a bheith leordhóthanach chun gur féidir meastóireacht a dhéanamh ar éifeachtacht agus oiriúnacht na tairsí. Thairis sin, de bhun Airteagal 3(1) de Threoir (AE) 2020/285, tá na Ballstáit, faoin 31 Nollaig 2024, leis na dlíthe, na rialacháin agus na forálacha riaracháin is gá a ghlacadh agus a fhoilsiú chun Airteagal 1 den Treoir sin a chomhlíonadh, lena leasaítear Treoir 2006/112/CE, gus tá siad leis na forálacha sin a chur i bhfeidhm ón 1 Eanáir 2025. Is iomchuí, dá bhrí sin, údarú a thabhairt don tSlóivéin an beart speisialta a chur i bhfeidhm go dtí an 31 Nollaig 2024.

               (11)Ba cheart, dá bhrí sin, Cinneadh Cur Chun Feidhme 2013/54/AE a leasú dá réir,

               TAR ÉIS AN CINNEADH SEO A GHLACADH:

               Airteagal 1

               In Airteagal 2 de Chinneadh Cur Chun Feidhme 2013/54/AE, cuirtear an méid seo a leanas in ionad an dara mír:

               ‘Beidh feidhm aige ón 1 Eanáir 2013 go dtí an 31 Nollaig 2024.’.

               Airteagal 2

               Dírítear an Cinneadh seo chuig Poblacht na Slóivéine.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 347, 11.12.2006, lch. 1.

                     (2)

                        Cinneadh Cur Chun Feidhme 2013/54/AE ón gComhairle an 22 Eanáir 2013 lena n‑údaraítear do Phoblacht na Slóivéine beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 22, 25.1.2013, lch. 15).

                     (3)

                        Cinneadh Cur Chun Feidhme (AE) 2015/2089 ón gComhairle an 10 Samhain 2015 lena leasaítear Cinneadh Cur Chun Feidhme 2013/54/AE lena n‑údaraítear don tSlóivéin beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 302, 19.11.2015, lch. 107).

                     (4)

                        Cinneadh Cur Chun Feidhme (AE) 2018/1700 ón gComhairle an 6 Samhain 2018 lena leasaítear Cinneadh Cur Chun Feidhme 2013/54/AE lena n‑údaraítear don tSlóivéin beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 285, 13.11.2018, lch. 78).

                     (5)

                        Treoir (AE) 2020/285 ón gComhairle an 18 Feabhra 2020 lena leasaítear Treoir 2006/112/CE maidir leis an gcomhchóras cánach breisluacha a mhéid a bhaineann leis an scéim speisialta d'fhiontair bheaga agus Rialachán (AE) Uimh. 904/2010 a mhéid a bhaineann leis an gcomhar riaracháin agus leis an malartú faisnéise chun faireachán a dhéanamh ar chur i bhfeidhm ceart na scéime speisialta d’fhiontair bheaga (IO L 62, 2.3.2020, lch. 13).

                     (6)

                        Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa maidir le plean gníomhaíochta CBL – I dtreo limistéar CBL aonair san Aontas Eorpach – An t‑am le cinneadh a dhéanamh COM(2016)148 final.

                     (7)

                        Cinneadh Cur Chun Feidhme (AE) 2018/1904 ón gComhairle an 4 Nollaig 2018 lena n‑údaraítear don Ísiltír beart speisialta a thabhairt isteach de mhaolú ar Airteagal 285 de Threoir 2006/112/CE maidir leis an gcomhchóras cánach breisluacha (IO L 310, 6.12.2018, lch. 25).

                     (8)

                        Cinneadh Cur Chun Feidhme (AE) 2018/2077 ón gComhairle an 20 Nollaig 2018 lena leasaítear Cinneadh Cur Chun Feidhme 2013/53/AE lena n‑údaraítear do Ríocht na Beilge beart speisialta a thabhairt isteach de mhaolú ar Airteagal 285 de Threoir 2006/112/CE maidir leis an gcomhchóras cánach breisluacha, IO L 331, 28.12.2018, lch. 222.

                     (9)

                        Cinneadh Cur Chun Feidhme (AE) 2016/1988 ón gComhairle an 8 Samhain 2016 lena leasaítear Cinneadh Cur Chun Feidhme 2013/678/AE lena n‑údaraítear do Phoblacht na hIodáile leanúint de bheart speisialta a chur i bhfeidhm de mhaolú ar Airteagal 285 de Threoir 2006/112/CE maidir leis an gcomhchóras cánach breisluacha (IO L 306, 15.11.2016, lch. 11).

                     (10)

                        Cinneadh Cur Chun Feidhme (AE) 2019/2210 ón gComhairle an 19 Nollaig 2019 lena leasaítear Cinneadh Cur Chun Feidhme 2013/677/AE lena n‑údaraítear do Lucsamburg beart speisialta a thabhairt isteach de mhaolú ar Airteagal 285 de Threoir 2006/112/CE maidir leis an gcomhchóras cánach breisluacha (IO L 332, 23.12.2019, lch. 155).

                     (11)

                        Cinneadh Cur Chun Feidhme (AE) 2018/1919 ón gComhairle an 4 Nollaig 2018 lena leasaítear Cinneadh 2009/790/CE lena n‑údaraítear do Phoblacht na Polainne beart a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 311, 7.12.2018, lch. 32).

                     (12)

                        Cinneadh Cur Chun Feidhme (AE) 2020/1261 ón gComhairle an 4 Meán Fómhair 2020 lena leasaítear Cinneadh Cur Chun Feidhme (AE) 2017/2408 lena n‑údaraítear do Phoblacht na Laitvia beart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 296, 10.9.2020, lch. 4).

                     (13)

                        Cinneadh Cur Chun Feidhme (AE) 2021/358 ón gComhairle an 22 Feabhra 2021 lena leasaítear Cinneadh Cur Chun Feidhme (AE) 2017/563 lena n‑údaraítear do Phoblacht na hEastóine beart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 69, 26.2.2021, lch. 4).

                     (14)

                        Cinneadh Cur Chun Feidhme (AE) 2018/1490 ón gComhairle an 2 Deireadh Fómhair 2018 lena n‑údaraítear don Ungáir beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 252, 8.10.2018, lch. 38).

                     (15)

                        Cinneadh Cur Chun Feidhme (AE) 2021/86 ón gComhairle an 22 Eanáir 2021 lena n‑údaraítear do Phoblacht na Liotuáine beart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 30, 28.1.2021, lch. 2).

                     (16)

                        Cinneadh Cur Chun Feidhme (AE) 2020/1661 ón gComhairle an 3 Samhain 2020 lena leasaítear Cinneadh Cur Chun Feidhme (AE) 2017/1768 lena n‑údaraítear do Phoblacht na Cróite beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 374, 10.11.2020, lch. 4).

                     (17)

                        Cinneadh Cur Chun Feidhme (AE) 2021/753 ón gComhairle an 6 Bealtaine 2021 lena n‑údaraítear do Mhálta beart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha, agus lena n‑aisghairtear Cinneadh Cur Chun Feidhme (AE) 2018/279 (IO L 163, 10.5.2021, lch. 1).

                     (18)

                        Cinneadh Cur Chun Feidhme (AE) 2020/1260 ón gComhairle an 4 Meán Fómhair 2020 lena leasaítear Cinneadh Cur Chun Feidhme (AE) 2017/1855 lena n‑údaraítear don Rómáin beart speisialta a chur i bhfeidhm de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 296, 10.9.2020, lch. 1).

                     (19)

                        Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún – Straitéis FBM d’Eoraip inbhuanaithe agus dhigiteach (COM (2020) 103 final).

                     (20)

                        Teachtaireacht ón gCoimisiún chuig Parlaimint na hEorpa agus chuig an gComhairle – Plean Gníomhaíochtaí maidir le cánachas cothrom agus simplí mar thaca leis an Straitéis Téarnaimh (COM(2020) 312 final).

                     (21)

                        Rialachán (AE, Euratom) 2021/769 ón gComhairle an 30 Aibreán 2021 lena leasaítear Rialachán (CEE, Euratom) Uimh. 1553/89 maidir leis na comhshocraíochtaí aonfhoirmeacha cinntitheacha chun acmhainní dílse a fhabhraíonn ó cháin bhreisluacha a bhailiú (IO L 165, 11.5.2021, lch. 9).

                     (22)

                        IO L 347, 11.12.2006, lch. 1.

                     (23)

                        Cinneadh Cur Chun Feidhme 2013/54/AE ón gComhairle an 22 Eanáir 2013 lena n‑údaraítear do Phoblacht na Slóivéine beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 22, 25.1.2013, lch. 15).

                     (24)

                        Cinneadh Cur Chun Feidhme (AE) 2018/1700 ón gComhairle an 6 Samhain 2018 lena leasaítear Cinneadh Cur Chun Feidhme 2013/54/AE lena n‑údaraítear don tSlóivéin beart speisialta a thabhairt isteach de mhaolú ar Airteagal 287 de Threoir 2006/112/CE maidir leis an gcomhchóras cánach breisluacha (IO L 285, 13.11.2018, lch. 78).

                     (25)

                        Treoir (AE) 2020/285 ón gComhairle an 18 Feabhra 2020 lena leasaítear Treoir 2006/112/CE maidir leis an gcomhchóras cánach breisluacha a mhéid a bhaineann leis an scéim speisialta d'fhiontair bheaga agus Rialachán (AE) Uimh. 904/2010 a mhéid a bhaineann leis an gcomhar riaracháin agus leis an malartú faisnéise chun faireachán a dhéanamh ar chur i bhfeidhm ceart na scéime speisialta d’fhiontair bheaga (IO L 62, 2.3.2020, lch. 13).

                     (26)

                        Rialachán (AE, Euratom) 2021/769 ón gComhairle an 30 Aibreán 2021 lena leasaítear Rialachán (CEE, Euratom) Uimh. 1553/89 maidir leis na comhshocraíochtaí aonfhoirmeacha cinntitheacha chun acmhainní dílse a fhabhraíonn ó cháin bhreisluacha a bhailiú (IO L 165, 11.5.2021, lch. 9).